ང་ཚོ་མཉམ་དུ་མཚར་ལོང་བྱུང་བའི་དེ་དུས་ཀྱི་སྐྱ་ཐོ་སྔོ་རུག་ཚོར་མཚོན་ན།སྐད་ཆ་འདི་དག་གིས་མ་མཐའ་ཡང་མི་རྟག་པའི་དུས་ཀྱི་ཆོས་ཉིད་དང་བསྡེབས་ནས་རིམ་གྱིས་མག་མོག་ཏུ་འགྱུར་བཞིན་པའི་བློས་ཐོང་བར་དཀའ་བའི་སྣང་ཚུར་འགའ་རེ་སེམས་ལ་འཁོར་དུ་འཇུག་སྲིད་པ་རེད།སེམས་ངོགས་སུ་ཉལ་བའི་རྨི་ལམ་མང་པོ་ཞིག་དངོས་ཡོད་ཀྱི་འཇིག་རྟེན་ནས་ཇི་ལྟར་ང་ཚོ་དང་ཁ་ཐག་རིང་དུ་གྱེས་བཞིན་པ་ནི་ཧ་ཅང་བསམ་དཀའ་བ་ཞིག་རེད།ངས་མིག་ཆུ་དང་བསྡེབས་ནས་བྲིས་པའི་སྐད་ཆ་འདིས་ཅི་ཞིག་འདི་ལྟར་ཕྱིར་དྲན་བྱས་པ་ན་ཁྱོད་ཀྱིས་ཀྱང་མིག་ཆུ་ཐིགས་པ་གཅིག་གི་རྒྱབ་སྐྱོར་དང་བཅས་རྩོམ་ཡིག་འདི་མུ་མཐུད་ཀློག་སྲིད།